Luister: Flooze wil skitter en skyn met jongste album | Maroela Media
Luister: Flooze wil skitter en skyn met jongste album
Die Flooze van Witbank, die alterego van die sangeres en aktrise Sorina Erasmus, se jongste album, Die Bliengmasjien, het onlangs die klankgolwe getref en dié splinternuwe album beloof om die voete te laat jeuk en dansvloere aan die brand te kry.
Die album bevat nege snitte, vertel sy in egte Flooze-styl in 'n onderhoud met Maroela Media. "Ek dra die liedjie "VIP" op aan my aanhangers wat al vir 11 jaar my loopbaan ondersteun. Ek is ook mal oor die liedjie "Ninja", want ek sing oor Mr. Miyagi van The Karate Kid en die kinders geniet dit vreeslik."
Dit is vir Flooze belangrik dat luisteraars van alle ouderdomme haar musiek kan geniet en kan deel in die pret. "Van dié met die melktande tot dié met die winkeltande kan ontspan met die musiek op Die Bliengmasjien.
"Daar is soveel negatiwiteit en haat daar buite wat 'n mens mismoedig en depressief maak en wat jou vreugde in die lewe steel. Met 'n klein bietjie, 'n klein ou pleistertjie van humor op 'n siel, sê ek altyd dis goed. Solank jy lag in die dag."
Sy vertel dit was 'n wonderlike ervaring om saam met Dirk van der Westhuizen aan die danstreffer "Die Tennis Tune" te werk. "Ons het gesien mense kry miltsteek deur net na Wimbledon op die televisie te kyk, toe besluit ons om 'n liedjie te skryf wat die mense aktief gaan hou. Dirk is so 'n nederige ou en ons werk nou juis weer saam aan 'n Desember-sokkietreffer."
Die Flooze het baie lof vir die vervaardigers van die album. "Die Snyman-broers, Christo en Kobus, en Nic Stevens, het gewerk aan die snitte "Brille en Pille" en "Voortrekker Flooze". Nog iemand aan wie ek erkenning moet gee, is Ferdinand Skeed, wat ook "Die Tennis Tune" en "Die Bliengmasjien" vervaardig het. Hy is briljant. Wanneer iemand nederig is en hy bly nederig… ek sê altyd: 'Hê jou kop in die wolke, maar hou jou voete op die grond.'"
"Al wat ek vir jou wil sê met Die Bliengmasjien is sparkle, sparkle, maak nie saak wie of wat jy is nie. Ons almal het die potensiaal om te skitter. Solank jy en God gelukkig is met wie en wat jy is, my tjomma, dan is jy hotter as botter."
Die Bliengmasjien is op alle digitale platforms en by groot musiekhandelaars beskikbaar.
Die Flooze nuwe vrystelling
ToekomsVenster: Nie die laaste woord nie
ToekomsVenster: Ek wil U 'n geheim vertel
Grafiek: Verbruikerspryse staan op 4,3%
Fiemies · 1 jaar gelede
:/ hoekom is niks hiervan ooit vir my snaaks nie?
NieSnaaksNie · 1 jaar gelede
Fiemies, want dit is NIE snaaks Nie. Dis belaglik. Dis "kômmin"…., alhoewel daar seker een twee mense sal wees wat dit gate uit sal geniet. Dalk is ons net twee wat dit nie geniet nie, maar jy is reg, daar is niks snaaks daaraan nie. Amper nes kyknet se komedies
Dit is werklik nie iets wat snaaks is nie, ek val beslis buite haar "teikenmark". Ek kyk eerder hoe verf droog word. Om te dink sy het n professionele graad!
LH · 1 jaar gelede
Sterkte Flooze! Ek het in die week weer na n foto van my oorlede mammie saam met jou, gekyk. Ek wonder soms of mense weet HOEVEEL liefde en tyd jy vir oumense gee? Jy was absoluut n ster vir haar!
"Tennis-tune" is waarskynlik die swakste musiek video ooit
jy en leon schuster dink mos alle suid afrikaners is common en plat vloers
Langeraad · 1 jaar gelede
Ek beste peel my nie as 'comin' nie maar ek het nog nooit soveel gelag soos by Flooze se 'show' nie. Sy het ongelooflik talent. Ek daag julle uit om n show v haar te gaan kyk, en nee ek is nie n vriendin v haar nie, en nee ek kry geen finansiele voordeel nie.